Document ID: 31994R2818

NEUVOSTON ASETUS (EY) N:o 2818/94,
annettu 17 päivänä marraskuuta 1994,
väliaikaisen polkumyyntitullin voimassaolon pidentämisestä Kiinan kansantasavallasta peräisin olevan furfuraalin tuonnissa
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88(1) ja erityisesti sen 11 artiklan,
ottaa huomioon komission ehdotuksen,
sekä katsoo, että
komissio on asetuksella (EY) N:o 1783/94(2) ottanut käyttöön väliaikaisen polkumyyntitullin Kiinan kansantasavallasta peräisin olevan furfuraalin tuonnissa,
tosiasioiden tutkimista ei ole vielä suoritettu loppuun, ja komissio on tiedottanut viejille, joita asia tunnetusti koskee, aikeistaan ehdottaa väliaikaisen polkumyyntitullin voimassaolon pidentämistä kahdella vuodella, ja
viejät eivät ole esittäneet vastalausettaan,
ON ANTANUT TÄMÄN ASETUKSEN:
1 artikla
Asetuksella (EY) N:o 1783/94 käyttöön otettua väliaikaista polkumyyntitullia Kiinan kansantasavallasta peräisin olevan furfuraalin tuonnissa jatketaan kahdella vuodella, ja sen voimassaolo päättyy 22 päivänä tammikuuta 1995. Sitä lakataan soveltamasta, jos neuvosto toteuttaa ennen tätä päivämäärää lopullisia toimenpiteitä tai jos menettely päätetään asetuksen (ETY) N:o 2423/88 mukaisesti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä marraskuuta 1994.

Labels: 4
17
1
3
18